Rhestr Wirio Diogelwch Cartref

Perchen Cartref

Mae Tai Gogledd Cymru wrthi'n gweithio i wella diogelwch ei denantiaid ac mae hyn yn cynnwys y rhai sy'n berchen ar eu cartrefi'n rhannol.

Fel perchennog tŷ byddwch yn ymwybodol o fanteision gwella mesurau diogelwch.

Mae'r daflen ffeithiau hon yn nodi agweddau ar y cartref sy'n bwysig i sicrhau diogelwch i chi a'ch teulu.

**Gwresogi Cartref**

Lleihau tanau yn y cartref a Gwenwyn Carbon Monocsid o ffliwiau neu offer diffygiol trwy sicrhau bod offer gwresogi nwy, olew a thanwydd solet yn cael eu gwasanaethu'n broffesiynol unwaith y flwyddyn.

Mae'n bwysig eich bod yn sicrhau bod yr holl offer nwy, pibellau a ffliwiau yn eich cartref yn cael eu cynnal a'u cadw'n dda ac yn ddiogel. Argymhellir bod contractwyr cofrestredig Gas Safe yn gwasanaethu boeleri ac offer nwy yn flynyddol.

Archwiliwch fentiau allanol a gwiriwch a ydynt wedi'u selio'n iawn ac yn glir o unrhyw rwystr i atal Gwenwyn Carbon Monocsid.

**Synwyryddion Mwg a Charbon Monocsid**

Dylech osod amryw o larymau mwg a synwyryddion carbon monocsid o amgylch y cartref, yn ddelfrydol dylent fod ar bob llawr.

Profwch y larymau hyn yn fisol a gosodwch rai newydd yn lle rhai nad ydynt yn gweithio ar unwaith.

Gwnewch yn siwr bod y teulu i gyd yn gwybod sut i ddianc os bydd tân.

**Trydanol**

Dylech leihau'r risg o danau trydanol neu drydanu trwy beidio byth â defnyddio offer gyda phlygiau wedi cracio neu geblau wedi treulio.

Gwiriwch am systemau trydanol diffygiol – teimlwch yr holl allfeydd a phlygiau i weld a ydynt yn gynnes.

Peidiwch â gorlwytho allfeydd.

**Galwyr Ffug**

Mae adroddiadau am sgamiau ar gynnydd gyda sgamwyr yn dod yn fwyfwy credadwy yn y modd y maent yn gweithredu. Dyma ychydig o gyngor diogelwch a all eich helpu i amddiffyn eich hun a'r rhai o'ch cwmpas:

* Byddwch yn wyliadwrus os bydd rhywun nad ydych yn ei adnabod yn troi i fyny ar garreg eich drws yn annisgwyl
* Ni fydd ots gan alwyr dilys aros, felly gofynnwch am gael gweld eu cerdyn adnabod
* Defnyddiwch gadwyn drws neu far a'i gadw ymlaen tra'n siarad ag ymwelwyr anhysbys - eich cartref chi ydyw - nid oes rhaid i chi adael unrhyw un i mewn!
* Os oes gennych unrhyw amheuaeth, cadwch nhw allan. Ffoniwch 999 os ydych yn amheus neu os na fydd y galwr yn gadael.
* Ffoniwch rif 101 yr heddlu os nad ydych mewn perygl uniongyrchol ond eisiau riportio digwyddiad

**Celcio**

Celcio (‘hoarding’) yw pan fydd eitemau person yn mynd mor ddrwg fel ei fod yn effeithio ar eu bywyd o ddydd i ddydd. Gall hyn arwain at lawer o beryglon, megis:

* Risg o dân
* Risg o niwed
* Difrod i adeiledd yr eiddo

**Am fwy o wybodaeth cysylltwch â'r** **Cydlynydd Perchentyaeth Cartrefi ar 01492 563287 / 07976 829 252**